  Виталий Пронин Удмурт «революцие» мон но пыриськыны ӧдъяй. Кӧня асьмеос улыны кулэ на муртэн сётэм фамилиосын?Угось христианизация вакытэ вашкалаосмылы, чик малпаськытэк, фамилиос сётъязы. Воршуд нимъёсты чотэ ӧз басьтылэ, со язычество луэ шуыса. Вылаз ик, соосты юромо быдтӥзы, куалаосты сутӥзы.Удмурт нимъёс но воршудъёс выльысь мед пушъёзы шуыса, вылӥгес лёгетэ тубоно.Табере басьто аслым кышно, быдэсак нимыз луоз Чудья Тани, нылпиосмы но Чудьяос луозы: Чудья Эдей, Чудья Мари, Чудья Сяськабей… Бен, серекъялозы но тросэз, дыр, но мыскыллясьёс шоры ум учке - та малпан, номыр шоры учкытэк, туж меӵкыт.Националист кадь луи, та мылкыдме усьтыса. Но мон гажасько мукет калыкъёслэсь культуразэс, кылзэс. Мынам потэ, удмурт калык зэмос туала, азинлыко мед луоз шуыса. Кузебай Герд, Трокай Борисов, Ашальчи Оки - соос но, вылды, озьы малпасько вал?ЧУДЬЯ ЖЕНИ Теги: Егитъёс  